সেখানে বলা হয়, অব্যাহতিপ্রাপ্ত প্রভোস্টগণের মধ্যে অধ্যাপক ড. মো. শাহেদুর রশিদ ছিলেন প্রভোস্ট ক্যাটাগরি থেকে নির্বাচিত সিন্ডিকেট সদস্য। বিশ্ববিদ্যালয় অ্যাক্টের বিধি- ২২ (৩) অনুযায়ী, মেয়াদ শেষ এবং সাকসেসর না আসা পর্যন্ত তিনি সিন্ডিকেট সদস্য থাকবেন। তাই সিন্ডিকেটের মেয়াদ শেষ না হওয়া পর্যন্ত তিনি প্রভোস্ট থাকবেন এটাই রীতি। কিন্তু ভিসি নির্বাচিত সিন্ডিকেট সদস্যকে অব্যাহতি দিয়েছেন। এর আগেও ভিসি নির্বাচিত ডিনকে অব্যাহতি দিয়েছেন। যা বিশ্ববিদ্যালয় অ্যাক্টের পরিপন্থী। এমন অবস্থায় অনির্বাচিত ভিসি যাদেরকে প্রভোস্ট নিয়োগ দিয়েছেন তারা অবৈধ প্রভোস্ট। কারণ তাদের নিয়োগ বৈধ নয়। তাই এই নিয়োগ বাতিলের দাবিতে আমরা এ ধর্মঘটের ডাক দিয়েছি।